Diari Oficial de la Generalitat Valenciana


Sumari del DOGV 8750, del 27-02-2020 (2020/1747)

RESOLUCIÓ de 17 de febrer de 2020, de la Conselleria de Política Territorial, Obres Públiques i Mobilitat, per la qual s'aprova el Pla Estratègic de Subvencions de la Conselleria de Política Territorial, Obres Públiques i Mobilitat per al període 2020-2022.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1747


Data del document
:   17-02-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

RESOLUCIÓ de 17 de febrer de 2020, de la Conselleria de Política Territorial, Obres Públiques i Mobilitat, per la qual s'aprova el Pla Estratègic de Subvencions de la Conselleria de Política Territorial, Obres Públiques i Mobilitat per al període 2020-2022. [2020/1747]  
L'article 164.a de la Llei 1/2015, de 6 de febrer, d'hisenda pública, del sector públic instrumental i de subvencions, disposa que les conselleries que tenen previst atorgar subvencions hauran d'elaborar amb caràcter previ un pla estratègic de subvencions, en el qual s'integren les subvencions que pretenguen atorgar tant els seus òrgans com els organismes públics que en depenen, i el contingut del qual serà el que determine la legislació bàsica estatal. Aquests plans tenen un període de vigència de tres anys i s'ajusten al que es preveu en els escenaris pressupostaris pluriennals a què es refereix l'article 27 de la Llei 1/2015.  
  
L'article 8.1 de la Llei 38/2003, de 17 de novembre, que constitueix la legislació bàsica de l'Estat, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i els efectes que es pretenen amb l'aplicació d'aquestes subvencions, el termini necessari per a assolir els objectius i els efectes, els costos previsibles i les fonts de finançament. El pla estarà supeditat, en tot cas, al compliment dels objectius d'estabilitat pressupostària.   
Per tant, aquests plans es configuren, com desprén la normativa bàsica, com a instrument de planificació de les polítiques públiques gestionades per mitjà de subvencions, que ha de permetre connectar l'assignació de recursos en funció de l'índex d'assoliment dels objectius que planteja.   
D'acord amb les previsions legals assenyalades, la Conselleria de Política Territorial, Obres Públiques i Mobilitat ha procedit a l'elaboració del Pla estratègic de subvencions, que tindrà un període de vigència de tres anys, que s'estendrà durant el període 2020-2022. El pla és de caràcter merament programàtic, no genera drets ni obligacions.  
  
L'article 160.2 de la Llei 1/2015, de 6 de febrer, estableix que les persones titulars de les conselleries són els òrgans competents per a aprovar el pla estratègic de subvencions de la conselleria, que abastarà tant les subvencions del departament com les dels organismes públics vinculats o que en depenen.   
Vist el que antecedeix, i fent ús de les competències atribuïdes per l'article 160.2 de la Llei 1/2015, de 6 de febrer, i l'article 28 de la Llei 5/1983, de 30 de desembre, del Consell, resolc:  
  
Primer  
Aprovar el Pla Estratègic de Subvencions de la Conselleria de Política Territorial, Obres Públiques i Mobilitat, adjunt com a annex únic a aquesta resolució, que s'estendrà durant el període 2020-2022 i que és de caràcter programàtic, ja que el seu contingut no genera drets ni obligacions, i queda la seua efectivitat supeditada a la posada en pràctica de les diverses línies de subvenció, i cal atendre, entre altres condicionants, les disponibilitats pressupostàries de cada exercici.  
  
  
Segon  
El contingut del pla inclou els objectius estratègics que s'espera assolir amb l'acció de foment, vinculats amb els objectius establits en els programes pressupostaris corresponents; la descripció de les diverses línies de subvenció, en les quals es concreta el pla d'actuació i el règim de seguiment i avaluació contínua aplicable a aquestes.  
  
  
Tercer  
Ordenar la seua publicació en el Diari Oficial de la Generalitat Valenciana, de conformitat amb el que disposa l'article 45.1 de la Llei 39/15, d'1 d'octubre, del procediment administratiu comú de les administracions públiques, i en la pàgina web de la Conselleria de Política Territorial, Obres Públiques i Mobilitat.  
  
València, 17 de febrer de 2020.- El sotssecretari (per delegació de competències segons Resolució del conseller de Política Territorial, Obres Públiques i Mobilitat, de 23 de juliol, DOGV número 8600/26.07.2019): Rafael Briet Seguí.  
  
  
ANNEX ÚNIC  
Pla estratègic de subvencions de la Conselleria   
de Política Territorial, Obres Públiques i Mobilitat  
  
Introducció   
Aquest pla s'emet en compliment, en l'àmbit de la Conselleria de Política Territorial, Obres Públiques i Mobilitat, del mandat contingut en l'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, dirigit a les conselleries que tenen la previsió d'atorgar subvencions. Segons aquest mandat, s'ha d'elaborar amb caràcter previ un pla estratègic de subvencions que integre les subvencions que pretenguen atorgar tant els òrgans d'aquestes conselleries com els organismes públics que en depenen.   
La nostra norma també assenyala que el contingut dels plans és el que determine la legislació bàsica estatal, que es concreta, en el que ací interessa i per tindre aquest caràcter, en l'article 8.1 de la Llei 38/2003, de 17 de novembre, general de subvencions, que estableix que els òrgans de les administracions públiques o qualssevol ens que proposen l'establiment de subvencions, amb caràcter previ, han de concretar en un pla estratègic de subvencions els objectius i els efectes que es pretenen amb l'aplicació d'aquestes, el termini necessari per a la seua consecució, els costos previsibles i les fonts de finançament, i se supeditaran, en tot cas, al compliment dels objectius d'estabilitat pressupostària. Aquesta llei ha sigut desenvolupada, amb caràcter no bàsic, en la secció 1a del capítol III del títol preliminar del Reial decret 887/2006, de 21 de juliol, pel qual s'aprova el Reglament de la Llei 38/2003.  
  
Pel que fa a la seua naturalesa, i segons es desprén de les normes esmentades, el pla té caràcter programàtic i el contingut d'aquest no crea drets ni obligacions, i la seua efectivitat queda condicionada a l'aplicació efectiva de les diverses línies de subvenció, segons les disponibilitats pressupostàries de cada exercici.   
L'estructura del pla es configura a través d'uns apartats previs, en què es descriuen els aspectes essencials per al seu enquadrament, com ara: la definició, els àmbits objectiu, subjectiu i temporal i el seguiment. Disposa també d'un apartat final en què per cada òrgan o organisme públic dependent, programa pressupostari i objectius estratègics, s'hi desglossen totes les línies de subvenció amb la cobertura pressupostària, classificades segons la modalitat de concessió que tinguen en règim de concurrència competitiva o per concessió directa, i amb l'expressió, per a cadascuna de les subvencions, dels objectius que es pretenen amb la seua aplicació, el termini necessari per a la seua consecució, els beneficiaris o els sectors a què es dirigeixen les ajudes, els costos previsibles per a realitzar-les, les fonts de finançament, la normativa reguladora, les línies d'actuació i els indicadors per al seguiment i l'avaluació d'aquestes.   
  
Definició  
Aquest pla es configura com un instrument de gestió, planificació i control de les polítiques públiques gestionades per mitjà de subvencions, que ha de permetre connectar l'assignació de recursos segons l'índex d'assoliment dels seus objectius, per a l'apreciació dels quals resulta obligatori el seguiment i l'avaluació dels resultats de cadascuna de les línies de subvenció que s'hi concreten, mitjançant la fixació prèvia d'indicadors que faciliten aquesta valoració.   
  
Àmbit Objectiu  
Els objectius de la política de foment d'activitats públiques o d'interés social o de finalitats públiques desenvolupades per la Conselleria de Política Territorial, Obres Públiques i Mobilitat, s'emmarquen en les seues competències, assenyalades en el Decret 5/2019, de 16 juny, del president de la Generalitat, en matèria de vertebració del territori, paisatge, transports, ports, aeroports i obres públiques.  
  
Àmbit subjectiu  
En el pla s'integren les subvencions atorgades tant pels òrgans de la Conselleria de Política Territorial, Obres Públiques i Mobilitat, com pels organismes públics que en depenen, el desglossament de les quals és el següent:  
- Sotssecretaria.  
- Direcció General de Política Territorial i Paisatge.  
- Direcció General d'Urbanisme.  
- Direcció General d'Obres Públiques, Transport i Mobilitat.  
- Direcció General de Ports, Aeroports i Costes.  
- Autoritat de Transport Metropolità de València.  
- Institut Cartogràfic Valencià.  
Entre aquests òrgans i els organismes públics que en depenen, les direccions generals d'Obres Públiques, Transports i Mobilitat i de Ports, Aeroports i Costes no atorguen subvencions.  
  
Àmbit Temporal  
Segons el que disposa l'article 164.a de la Llei 1/2015, els plans tenen un període de vigència de tres anys, llevat que, amb la justificació prèvia de la naturalesa peculiar del sector afectat, resulte oportú fixar una duració diferent. En conseqüència, aquest pla s'elabora amb una previsió de duració de tres anys, que s'estén durant el període 2020-2022.  
  
Seguiment  
Els òrgans i els organismes públics dependents realitzaran per a cada exercici econòmic el seguiment del grau de compliment dels objectius establits en els programes pressupostaris corresponents, mitjançant l'anàlisi dels indicadors consignats prèviament per a cadascuna de les línies de subvenció.  
  
LÍNIES DE SUBVENCIÓ  
  
1. SOTSSECRETARIA  
Programa pressupostari: 511.10 (Direcció i serveis generals):Objectiu estratègic 1. Establir un marc de cooperació educativa amb les universitats públiques de la Comunitat Valenciana a fi de millorar la formació de l'alumnat, que els permetrà complementar els coneixements teòrics amb els pràctics, per tal d'assolir una inserció posterior adequada al món ocupacional.   
Objectiu estratègic 2. foment i difusió de coneixements sobre les matèries relatives a les competències de la conselleria de política territorial, obres públiques i mobilitat.  
Objectiu estratègic 3. foment de la investigació sobre les matèries relatives a les competències de la conselleria de política territorial, obres públiques i mobilitat.  
Línies de subvenció associades de concessió directa:  
Línia de subvenció S4818000: ?Convenis de pràctiques formatives i de foment d'estudis?.  
  
a) Objectius que es pretenen:  
- Donar l'oportunitat a l'alumnat de combinar els coneixements teòrics amb els de contingut pràctic i d'incorporar-se al món professional en finalitzar el programa amb un mínim d'experiència.  
- Que la Conselleria col·labore en la formació dels que segueixen estudis de grau i postgrau i contribuïsca a introduir amb realisme els coneixements que el treball quotidià exigeix en la seua formació i a facilitar una integració social més gran en els centres universitaris.   
- Fomentar i difondre el coneixement sobre les matèries següents:  
  
Els diversos mitjans de transport i les seues infraestructures, perquè formen part de la història i la cultura de la societat, per a coneixement de la ciutadania.  
Els paisatges valencians i la participació ciutadana en les anàlisis que del paisatge valencià es realitzen, per a la presa de decisions posterior que afecten la gestió i la planificació del paisatge.  
El litoral a la Comunitat Valenciana.  
El transport, la logística, la mobilitat i les obres públiques.  
b) Termini necessari per a la seua consecució: els convenis subscrits per a la instrumentalització de les ajudes tenen vigència fins al 31 de desembre de cada any.  
c) Beneficiaris de les ajudes: en són beneficiàries directes les entitats següents:  
- Universitat Politècnica de València  
- Universitat de València  
- Universitat Jaume I, de Castelló de la Plana  
- Universitat Miguel Hernández, d'Elx  
- Universitat d'Alacant  
N'és beneficiari indirecte l'alumnat d'aquestes universitats que resulte seleccionat per a la realització de les pràctiques.  
d) Costos previsibles per a la seua realització: 539.980 € en l'exercici 2020.  
e) Fonts de finançament: pressupostos de la Generalitat.  
f) Normativa reguladora:  
- Convenis de cooperació entre la Generalitat i les universitats beneficiàries.  
- Reial decret 592/2017, d'11 de juliol, pel qual es regulen les pràctiques acadèmiques externes de l'alumnat universitari.  
- Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
- Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que es preveu en la disposició addicional tercera de la Llei 27/2011, d'1 agost.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- L'alumnat de les universitats beneficiàries realitzarà pràctiques en els serveis de la conselleria que es determinen per les dues parts i se signarà la conformitat en el conveni individual previst segons la normativa de cada universitat. L'alumnat seleccionat rebrà una borsa o ajuda econòmica.  
- En la selecció de l'alumnat en pràctiques es procurarà complir el principi de presència equilibrada d'homes i dones, en els termes previstos en la Llei orgànica 9/2007, per a la igualtat efectiva de dones i homes.  
- Col·laboració, mitjançant els convenis subscrits per a instrumentalitzar la subvenció, amb les càtedres de la Universitat de València següents: Demetrio Ribes, Participació Ciutadana i Paisatges Valencians i Cultura Territorial Valenciana. De la Universitat Politècnica de València: Transport i Societat, per a dur a terme activitats d'estudi i de difusió d'aquestes temàtiques, i propiciar la realització de congressos, jornades públiques, conferències, seminaris, cursos, activitats de formació i extensió universitària, labors divulgatives per mitjà de la tecnologia de la informació i la publicació dels escrits i dels treballs que puguen resultar d'interés.  
- Col·laboració, mitjançant els convenis subscrits per a instrumentalitzar la subvenció, amb la Universitat d'Alacant, la Universitat Miguel Hernández d'Elx i la Universitat Jaume I de Castelló de la Plana, per a dur a terme jornades de debat i reflexió, trobades entre diversos ponents universitaris i d'altres fòrums, cursos de formació, activitats de divulgació científica com ara publicacions i exposicions, entre altres, i estudis i reflexions en l'àmbit universitari.  
- Realització de les accions que s'acorden dins dels programes d'activitats que s'han de dur a terme, aprovats cada any per les comissions mixtes per al seguiment, la vigilància i el control de cadascun dels convenis.  
- Elaboració d'estudis comparats sobre la planificació municipal i el desenvolupament urbanístic de les ciutats al llarg del segle XXI: les smart cities i les green cities en Europa.  
- Abordar les estratègies de desenvolupament urbà sostenible (EDUSI).  
h) Indicadors per al seguiment i l'avaluació:  
- Nombre de persones beneficiàries.  
  
- Valoració de les avaluacions individuals del període de formació.  
  
- Seguiment de la realització correcta de les activitats previstes en els convenis i les acordades pels òrgans mixtos de seguiment i control, amb un enfocament tant qualitatiu com quantitatiu.   
Línia de subvenció 8269000: ?Foment de la investigació?.  
a) Objectius que es pretenen:  
- Fomentar la investigació sobre els diversos sistemes de transport, en sentit ampli (terrestre, marítim i aeri), de les seues infraestructures (carreteres, ferrocarrils, aeroports, etc.) i de la seua evolució històrica a la Comunitat Valenciana, els quals formen part de la història i de la cultura de la societat, per a coneixement de la ciutadania.  
  
b) Termini necessari per a la seua consecució: els convenis subscrits per a la instrumentalització de l'ajuda tenen vigència fins al 31 de desembre de cada any.  
c) Beneficiaris de les ajudes: Universitat de València i Universitat Politècnica de València.  
d) Costos previsibles per a la seua realització: 217.000 € durant l'exercici 2020.  
e) Fonts de finançament: pressupostos de la Generalitat.  
f) Normativa reguladora:  
- Convenis de cooperació entre la Generalitat i les universitats beneficiàries.  
- Llei 14/2011 de la ciència, la tecnologia i la innovació.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- Col·laboració, mitjançant el conveni subscrit per a instrumentalitzar la subvenció, amb la Càtedra Demetrio Ribes de la Universitat de València i la Càtedra Transport i Societat de la Universitat Politècnica de València, per a dur a terme una activitat d'investigació sobre temàtiques relacionades amb la història de les infraestructures i del transport a la Comunitat Valenciana, com ara estudis i treballs tècnics, exposicions i publicacions.  
- Realització de les accions que s'acorden dins del programa d'activitats que s'han de dur a terme, aprovat cada any per la comissió mixta per al seguiment, la vigilància i el control del conveni.  
h) Indicadors per al seguiment i l'avaluació:  
- Seguiment de la realització correcta de les activitats previstes en el conveni i les acordades per l'òrgan mixt de seguiment i control, amb un enfocament tant qualitatiu com quantitatiu.  
  
2. DIRECCIÓ GENERAL DE POLÍTICA TERRITORIAL I PAISATGE  
Programa pressupostari: 442.70 (ordenació del territori i paisatge).  
  
Objectiu estratègic 1. elaborar, tramitar i aprovar programes de paisatge per a l'ordenació, la gestió i la valoració dels paisatges valencians més valuosos.  
Objectiu estratègic 2. millora dels procediments i els protocols d'elaboració d'informes sobre l'ordenació del territori, la gestió dels riscos del territori i la gestió del paisatge.  
Objectiu estratègic 3. difusió pública i participació dels instruments d'ordenació del territori i gestió del paisatge.  
Línies de subvenció associades en règim de concurrència competitiva:  
Nova línia, a partir dels pressupostos de 2021: ?Elaboració de programes de paisatge per al desenvolupament de la via del litoral?.  
a) Objectius que es pretenen:  
- Atorgar ajudes per a l'elaboració de programes de paisatge en el conjunt de la Comunitat Valenciana, que incloguen el desenvolupament de la via del litoral.  
- Analitzar els paisatges de més rellevància territorial mitjançant l'instrument del programa de paisatge, tal com està determinat en l'annex III de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
- Que aquests programes de paisatge esdevinguen la base per a definir actuacions que puguen resultar elegibles posteriorment en diversos fons europeus.  
b) Termini necessari per a la seua consecució: període 2021-2023.  
c) Beneficiaris de les ajudes: ajuntaments i mancomunitats.  
d) Costos previsibles per a la seua realització: durant el període 2021-2022, 100.000 € anuals.  
e) Fonts de finançament: pressupostos de la Generalitat, ajuntaments i mancomunitats.  
f) Normativa reguladora:  
- Ordre de la convocatòria.  
- Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).   
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació: es definiran en l'Ordre de la convocatòria. h) Indicadors per al seguiment i l'avaluació:  
- Nombre de programes aprovats.  
- Quilòmetres de vies del litoral amb programa de paisatge.  
  
3. DIRECCIÓ GENERAL D'URBANISME  
Programa pressupostari: 432.20 (Urbanisme).  
Objectiu estratègic 1: agilitzar la tramitació dels expedients urbanístics, amb l'objecte de contribuir a la generació d'ocupació i de riquesa en la conjuntura econòmica actual.  
Objectiu estratègic 2: integrar en l'ordenació urbanística i territorial de la comunitat els principis de sostenibilitat, perspectiva de gènere i qualitat de vida.  
Objectiu estratègic 3: adoptar les mesures apropiades per a modificar els patrons socioculturals de conducta assignats en funció de gènere, a fi d'eliminar els prejudicis, els usos i els costums de qualsevol índole basats en la idea d'inferioritat o en les funcions estereotipades de dones i homes contràries al principi d'igualtat.  
  
Objectiu estratègic 4: col·laborar amb la gestió territorial i urbanística de les administracions públiques.   
Línies de subvenció associades en règim de concurrència competitiva.  
Línia de subvenció 6241000: ?Ajudes a planejament urbanístic?.  
  
a) Objectius que es pretenen:  
- Atorgar ajudes al planejament urbanístic de municipis de la Comunitat Valenciana.  
b) Termini necessari per a la seua consecució: estarà definit en l'Ordre de la convocatòria.  
c) Beneficiaris de les ajudes: ajuntaments.  
d) Costos previsibles per a la seua realització: 50.000 € en l'exercici 2020.  
e) Fonts de finançament: pressupostos de la Generalitat.  
f) Normativa reguladora:   
- Ordre de la convocatòria.  
- Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.   
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- Se subvencionarà la redacció del planejament urbanístic general als ajuntaments amb menys recursos econòmics.  
h) Indicadors per al seguiment i l'avaluació:  
- Redacció de l'ordre.  
- Concessió de les subvencions.  
- Fites en la tramitació dels plans subvencionats.  
  
4. AUTORITAT DE TRANSPORT METROPOLITÀ DE VALÈNCIA  
Programa pressupostari: 513.31 (autoritat de transport metropolità de valència).  
Objectiu estratègic 1: millora i especialització de joves amb titulació universitària i/o formació professional perquè completen la seua formació i adquirisquen noves aptituds.  
Objectiu estratègic 2: disposar d'un pla de serveis de transport públic coordinat.  
Objectiu estratègic 3: una participació més gran dels modes de transport públic en la mobilitat metropolitana de valència.  
Objectiu estratègic 4: millorar la qualitat dels serveis de transport per a disposar d'una oferta de servei adaptada a les necessitats de la ciutadania.  
Objectiu estratègic 5: sistema tarifari integrat.  
Objectiu estratègic 6: foment de la mobilitat en l'àrea de transport metropolità de valència.   
Objectiu estratègic 7: promoció de la investigació i la innovació en matèria de mobilitat sostenible i transport públic.  
Línies de subvenció associades en règim de concurrència competitiva.  
Línia de subvenció S8510000: ?Beques professionals en matèria de transport públic regular de viatgers?.  
a) Objectius que es pretenen:  
- Completar la formació de joves en matèria de transport i mobilitat.  
  
b) Termini necessari per a la seua consecució: la duració de les beques és de 12 mesos. Sense perjudici d'això, pot prorrogar-se 12 mesos més.  
c) Beneficiaris de les ajudes: persones llicenciades/graduades que pretenen especialitzar-se en matèria de transport i mobilitat.  
d) Costos previsibles per a la seua realització: 35.250 € anuals, que corresponen a un total de 2 beques en aquest període.  
e) Fonts de finançament: pressupostos de la Generalitat.  
f) Normativa reguladora:  
- Ordre de les bases reguladores i convocatòries anuals.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- Aprovar l'ordre de les bases reguladores de les beques professionals i realitzar successives convocatòries anuals de naturalesa competitiva.  
- Completar els coneixements teòrics adquirits durant la formació curricular per part dels beneficiaris de les beques.  
- Facilitar-los l'aprenentatge i la pràctica de tècniques i eines útils per a l'exercici professional.  
- Realitzar estudis d'investigació en l'àrea específica de transport i mobilitat.  
h) Indicadors per al seguiment i l'avaluació:  
- Total de sol·licituds de beques presentades.  
- Total de beques de pràctiques professionals adjudicades.  
Línia de subvenció pendent de creació: ?Subvenció a municipis de l'àrea metropolitana de València, entitats públiques o privades i associacions per al foment de la mobilitat sostenible?.  
a) Objectius que es pretenen:  
- Es pretén que els municipis, com a centres atractors de viatges, i tots els municipis adherits a l'àrea metropolitana disposen de plans de mobilitat vigents i actualitzats i, si escau, finançar els projectes de mobilitat d'interés metropolità que es definisquen en les convocatòries.  
  
- Assegurar la deguda coordinació amb el Pla bàsic de mobilitat de l'àrea metropolitana de València vigent.  
- Implantar projectes en matèria de mobilitat i transport.  
  
b) Termini necessari per a la seua consecució: com que els plans són de venciment successiu i la necessitat d'implantar projectes de mobilitat no té caducitat, s'ha plantejat realitzar convocatòries com a mínim fins a 2023, exercici en què finalitza el primer pla pluriennal d'actuació de l'ATMV.  
c) Beneficiaris de les ajudes: municipis i centres públics o privats atractors de viatges que aproven o mantinguen actualitzats els plans de mobilitat.  
d) Costos previsibles per a la seua realització: 2.000.000 € en còmput global fins a 2023, si bé la quantia i la distribució anual, que començaria en 2021, està supeditada a l'import del finançament estatal percebut per l'ATMV.  
e) Fonts de finançament: pressupostos de la Generalitat i de l'Administració de l'Estat.  
f) Normativa reguladora:  
- Ordre de bases de les ajudes i convocatòria anual posterior.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- La col·laboració en el foment i la difusió de la mobilitat sostenible, com una de les funcions previstes en el Decret 81/2017, de 23 de juny, del Consell, pel qual s'aprova el Reglament de l'ATMV, i que pretén impulsar-se mitjançant la concessió de subvencions.  
- Aprovar l'ordre de les bases de les ajudes i de la convocatòria anual posterior, la concessió de la qual es farà per concurrència competitiva.  
h) Indicadors per al seguiment i l'avaluació:  
- Percentatge de municipis amb pla de mobilitat urbana sostenible vigent i/o projectes de mobilitat respecte del total de municipis adherits a l'ATMV.  
- Serveis públics de caràcter supramunicipal, àrees terciàries, esportives, comercials, hoteleres o d'oci que de manera conjunta superen els 10.000 metres quadrats amb pla de mobilitat i/o projectes de mobilitat.  
  
- Memòria d'actuació justificativa del compliment de les condicions imposades en la concessió de la subvenció, de les activitats realitzades i dels resultats obtinguts i memòria econòmica justificativa del cost de les activitats realitzades amb els documents justificatius corresponents.  
  
Línia de subvenció pendent de creació: ?Suport a projectes de finalització de màster, grau o d'investigació que tenen per objecte la investigació de la mobilitat sostenible i del transport públic?.  
a) Objectius que es pretenen:  
- Es pretén donar suport a persones que desenvolupen estudis que aporten valor afegit al coneixement en matèria de mobilitat sostenible i transport i la transferència dels seus coneixements mitjançant l'aplicació de projectes posterior.  
b) Termini necessari per a la seua consecució: s'ha plantejat realitzar convocatòries com a mínim fins a 2023, exercici en què finalitza el primer pla pluriennal d'actuació de l'ATMV. c) Beneficiaris de les ajudes: persones que realitzen estudis en matèria de mobilitat sostenible i transport.  
d) Costos previsibles per a la seua realització: 5.000 € anuals i en còmput global 15.000 €, si bé la quantia estarà supeditada a l'import del finançament estatal percebut per l'ATMV.  
e) Fonts de finançament: la Generalitat i l'Administració de l'Estat.  
f) Normativa reguladora:  
- Ordre de les bases de les ajudes i convocatòria anual posterior.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- Aprovar l'ordre de les bases de les ajudes i la convocatòria anual posterior, la concessió de la qual es farà per concurrència competitiva.  
- La col·laboració en el foment, la promoció i la difusió de la mobilitat sostenible, com una de les funcions previstes en el Decret 81/2017, de 23 de juny, del Consell, pel qual s'aprova el Reglament de l'ATMV.  
  
h) Indicadors per al seguiment i l'avaluació:  
- Nombre de sol·licituds presentades i percentatge de persones seleccionades.  
- Nombre de projectes implementats.  
Línies de subvenció associades de concessió directa.  
Línia de subvenció S8509000: ?Subvenció al transport col·lectiu urbà?.  
a) Objectius que es pretenen:  
- Establir una estratègia de millora del transport mitjançant el cofinançament de les despeses corrents dels serveis de transport col·lectiu urbà que presten tots els municipis de l'àrea metropolitana de València adherits a l'ATMV.  
b) Termini necessari per a la seua consecució: les ajudes tenen caràcter anual i han de ser sostingudes en el temps per a finançar en part el dèficit d'explotació que genera el transport urbà.  
c) Beneficiaris de les ajudes: els municipis de l'àrea afectada pel transport urbà regular de viatgers com a part del sistema de transport i mobilitat metropolitans.  
d) Costos previsibles per a la seua realització: de 7.900.000 a 02.892.714 € anuals, segons el finançament estatal que es reba.  
e) Fonts de finançament: pressupostos de la Generalitat i de l'Administració de l'Estat.  
f) Normativa reguladora:  
- Resolució de concessió.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- Concessió directa mitjançant una resolució del Consell d'Administració de l'ATMV d'acord amb criteris objectius segons la població, l'oferta del servei i la demanda d'aquest.  
h) Indicadors per al seguiment i l'avaluació:  
- Grau d'execució pressupostària, expressat en termes percentuals respecte a l'import pressupostat.  
- Nombre de municipis sol·licitants i beneficiaris.  
Línia de subvenció T8517000: ?Compensació a EMT SAU pel sistema tarifari de títols de coordinació o d'integració de titularitat de l'ATMV?.  
a) Objectius que es pretenen:  
- Potenciar l'ús del transport públic i de la intermodalitat en l'àmbit de l'àrea metropolitana de València i establir-hi tarifes específiques.  
  
b) Termini necessari per a la seua consecució: les ajudes tenen caràcter anual i periodicitat mensual i han de ser sostingudes en el temps, ja que la política tarifària de l'ATMV no té data de caducitat.  
c) Beneficiaris de les ajudes: EMT SAU de València.  
d) Costos previsibles per a la seua realització: de 6.000.000 a 9.500.000 € anuals, segons el finançament estatal que es reba.  
e) Fonts de finançament: pressupostos de la Generalitat i de l'Administració de l'Estat.  
f) Normativa reguladora:  
- Conveni per subscriure o resolució de concessió.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- Acció dirigida a retribuir l'EMT SAU per la utilització de títols de coordinació o integració de titularitat de l'ATMV en el servei de transport que presta l'EMT SAU, així com compensar L'EMT SAU per la política tarifària vinculada a determinats títols de coordinació o integració de titularitat de l'ATMV.  
h) Indicadors per al seguiment i l'avaluació:  
- Avaluació mensual de liquidacions segons viatgers per zones, títols de transport i tarifes de referència.  
Línia de subvenció T8523000: ?Compensació a Renfe Rodalia pel sistema tarifari de títols de coordinació o integració de titularitat de l'ATMV.  
a) Objectius que es pretenen:  
- Potenciar l'ús del transport públic i de la intermodalitat en l'àmbit de l'àrea metropolitana de València i establir-hi tarifes específiques.  
  
b) Termini necessari per a la seua consecució: les ajudes tenen caràcter anual i periodicitat mensual i han de ser sostingudes en el temps, ja que la política tarifària de l'ATMV no té data de caducitat.  
c) Beneficiaris de les ajudes: Renfe Rodalia.  
d) Costos previsibles per a la seua realització: de 2.000.000 a 8.000.000 € anuals, segons el finançament estatal que es reba i els acords a què s'arriben amb Renfe Rodalia (en 2020, 2.955.000,00 €).  
e) Fonts de finançament: pressupostos de la Generalitat i, si escau, de l'Administració de l'Estat.  
f) Normativa reguladora:  
- Conveni per subscriure o resolució de concessió.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- Acció dirigida a retribuir Renfe Rodalia per la utilització de títols de coordinació o integració de titularitat de l'ATMV en el servei de transport que presta Renfe Rodalia, així com compensar Renfe Rodalia per la política tarifària vinculada a determinats títols de coordinació o integració de titularitat de l'ATMV.  
h) Indicadors per al seguiment i l'avaluació:  
- Avaluació mensual de liquidacions segons viatgers per zones, títols de transport i tarifes de referència.  
  
5. INSTITUT CARTOGRÀFIC VALENCIÀ   
Programa pressupostari: 555,21 (geomàtica, gestió i difusió d'informació geogràfica).  
Objectiu estratègic: fomentar la investigació en matèria geomàtica.  
Línies de subvenció associades en règim de concurrència competitiva.  
Línia de subvenció S8515000: ?Pràctiques acadèmiques formatives?.  
a) Objectius que es pretenen:  
- L'aplicació pràctica dels coneixements assolits durant la formació universitària.  
- Facilitar als beneficiaris l'obtenció d'un lloc de treball relacionat amb l'àmbit de coneixements de la seua titulació. b) Termini necessari per a la seua consecució: la convocatòria té una duració inicial d'un any, prorrogable per dos més.  
c) Beneficiaris de les ajudes: titulats universitaris.  
d) Costos previsibles per a la seua realització: any 2020, 115.200 €; any 2021, 115.200 € i any 2022, cost similar, en funció dels projectes que estiga portant a terme l'Institut Cartogràfic Valencià.  
e) Fonts de finançament: pressupostos de la Generalitat.  
f) Normativa reguladora:  
- Ordre reguladora.   
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) Línies d'actuació:  
- La formació pràctica com a mitjà per facilitar l'accés al món laboral de les persones titulades recentment.  
- La subvenció s'atorgarà, mitjançant un procés de selecció en concurrència competitiva, als sol·licitants que reunisquen els requisits de la convocatòria corresponent, ateses les bases reguladores de la concessió.  
  
- La gestió d'aquesta subvenció correspon a l'Institut Cartogràfic Valencià, amb la col·laboració de les universitats, en la forma establida per les bases reguladores i el conveni de col·laboració que se subscriga.  
  
h) Indicadors per al seguiment i l'avaluació:  
- Nombre de sol·licituds de participació.  
- Nombre d'ajudes concedides/nombre de beneficiaris al final del període.  
- Duració mitjana de l'ajuda.  
- Realització de les tasques assignades al beneficiari.  
- Memòria-informe de cada beneficiari al final de cada període de formació, explicativa de la labor realitzada i dels resultats obtinguts.  
  
- Informe d'avaluació del tutor, al final del període de formació, sobre el compliment de les condicions imposades per la concessió de l'ajuda, i sobre el grau d'aprofitament i els resultats obtinguts.  
- Altres resultats de les activitats que facen les persones beneficiàries, materialitzades en esborranys d'informes, de recerca d'informació i de documentació necessària per a l'elaboració de projectes i altres tasques similars.  
Línia de subvenció S8514000: ?Premi de Cartografia i Territori Pare Tosca?.  
a) Objectius que es pretenen:  
- Fomentar la recerca i el desenvolupament en les disciplines geomàtiques.  
b) Termini necessari per a la seua consecució: el termini del premi serà anual, per ser aquesta línia una acció de foment contínua en el temps, atesa la seua finalitat.  
c) Beneficiaris de les ajudes: titulats universitaris.  
d) Costos previsibles per a la seua realització: any 2020, 3.000 €; any 2021, 3.000 € i any 2022, en funció de l'extensió i la dificultat de la temàtica que s'establisca en la convocatòria corresponent.  
e) Fonts de finançament: pressupostos de la Generalitat.  
f) Normativa reguladora:  
- Ordre 10/2016, de 22 de setembre, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió del Premi de Cartografia i Territori Pare Tosca.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- Estimular, promocionar i valorar els esforços investigadors de les persones estudiants en l'àmbit de la geomàtica i fomentar, al seu torn, l'activitat científica en aquesta matèria, en els treballs de fi de grau i de fi de màster.  
- La geomàtica és una disciplina en avanç tecnològic constant i la demanda d'informació està experimentant un increment creixent. Per tant, la investigació en matèria geomàtica resulta imprescindible.  
  
- Els sectors als quals es dirigeix l'ajuda són els de formació i d'R+I+D.  
- La convocatòria es farà durant el mes de setembre o d'octubre de cada any.  
h) Indicadors per al seguiment i l'avaluació:  
- Nombre de sol·licituds de participació.  
- Extensió dels treballs.  
- Qualitat dels treballs.  
- Publicació dels treballs en revistes d'investigació.  
Línies de subvenció associades de concessió directa.  
  
Línia de subvenció S8276000: ?Càtedra de Geomàtica Valenciana?.  
  
a) Objectius que es pretenen:  
- Fomentar la investigació científica i tècnica en matèria geomàtica i desenvolupar les disciplines geomàtiques per mitjà de la Càtedra Geomàtica Valenciana.  
b) Termini necessari per a la seua consecució: té una duració inicial de 4 anys, prorrogables per períodes iguals. c) Beneficiaris de les ajudes: Universitat Politècnica de València.  
d) Costos previsibles per a la seua realització: any 2020, 35.000 €; any 2021, 50.000 €, i any 2022, en funció de l'extensió i la dificultat de la temàtica que s'establisca en la convocatòria corresponent.  
e) Fonts de finançament: pressupostos de la Generalitat.  
f) Normativa reguladora:  
- Ordre reguladora.  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
g) Línies d'actuació:  
- La gestió d'aquesta subvenció correspon a l'Institut Geogràfic Valencià, amb la col·laboració de la Universitat Politècnica de València, en la manera establida pel conveni específic de col·laboració que se subscriga.  
- Col·laborar en la investigació científica i tècnica, en la formació i en R+I+D en matèria geomàtica, per mitjà del finançament de la Càtedra de Geomàtica Valenciana. h) Indicadors per al seguiment i l'avaluació:  
- Resultats de les activitats desenvolupades en matèria d'investigació científica i tècnica.